"Este oficial: tocmai am acceptat, în Adunarea Politică a Partidului Popular European de la București, înscrierea Ursulei von der Leyen în competiția pentru alegerea candidatului PPE la funcția de președinte al Comisiei Europene", a transmis eurodeputatul PNL.
Candidatura Ursulei von der Leyen va fi supusă votului Congresului PPE joi, la ora 10.00.
13 șefi de state și de guverne din Uniunea Europeană, împreună cu președinta Comisiei Europene, Ursula von der Leyen, și cel al Parlamentului European, Roberta Metsola, au confirmat prezența la Congresul Partidului Popular European, desfăşurat la Bucureşti. În total sunt peste 1500 de delegați din 44 de țări.
Pe agenda Congresului PPE sunt pregătirile și strategia pentru alegerile pentru Parlamentul European, manifestul Partidului Popular European, dar și alegerea principalului candidat al partidului.
Un alt punct important din programul congresului este sprijinul militar și financiar acordat Ucrainei.